ມືປືນຈີ້ເຮືອບິນໂດຍສານທີ່ຈາໄມກາ ແລະຈັບລູກເຮືອເປັນໂຕປະກັນ
ຂ່າວອື່ນໆອີກ: ພົນລະເຮືອນສີລັງກາ ຫລາຍພັນຄົນຖືກ ຊ່ອຍຊີວິດໄວ້ໄດ້ຈາກເຂດສູ້ຣົບ; ຫົວໜ້າສະຫະປະຊາ ຊາດຜິດຫວັງທີ່ສະຫະຣັດແລະພັນທະມິດບໍ່ເຂົ້າຮ່ວມ ກ
ບັນດາເຈົ້າໜ້າທ່ີ່Jamaicaກ່າວວ່າມືປືນຄົນນຶ່ງກຳລັງຈັບພວກພນັກງານເຮືອບິນໂດຍສານລຳນຶ່ງຂອງສາຍການບິນCanJet ຂອງການາດາ ເປັນໂຕປະກັນທ່ີ່ສະຫນາມບິນຂອງເມືອງ Montego Bay ນາຍົກຣັຖມຸນຕີBruce Golding ແລະທ່ານ Dwight Nelson ຣັຖມຸນຕີກະຊວງຮັກສາຄວາມປອດໄພແຫ່ງຊາດຂອງJamaica ກຳລັງຢູ່ທ່ີ່ສະຫນາມບິນລະຫວ່າງຊາດ Sangster ທ່ີ Montego Bayເພື່ອ ກຳກັບເບິ່ງການປະເຊີນໜ້າກັນກັບຊາຍຄົນນຶ່ງທ່ີີ່ທາງເຈົ້າໜ້າທ່ີ່ບັນລະຍາຍວ່າ ເປັນຄົນທ່ີ່ມີບັນຫາທາງດ້ານຈິດໃຈ ມີຄົນໂດຍສານປະມານ 180 ຄົນຢູ່ໃນເຮືອບິນລຳດັ່ງກ່າວ ເວລາມືປືນຄົນນີ້ ບຸກຜ່ານບ່ອນກວດກາຄວາມປອດໄພແລະເຂົ້າໄປໃນເຮືອບິນແຕ່ໃນເວລາຕໍ່ມາ ພວກຄົນໂດຍສານກໍໄດ້ຖືກປ່ອຍໂຕທັງໝົດຢ່າງປອດໄພ ໂຄສົກກອງທັບສີລັງກາກ່າວວ່າ ກອງທະຫານບົກໄດ້ເຄື່ອນກຳລັງເຂົ້າໄປຍັງບໍລິເວນດັ່ງກ່າວແລະໄດ້ຍຶດເອົາເຂດປ້ອງກັນຂອງພວກກະບົດ ແລະຊ່ວຍພວກພົນລະເຮືອນອອກມາໄດ້ ກອງທັບສີລັງກາໄດ້ປະກາດໃຫ້ເຂດແດນນ້ອຍໆແຫ່ງນັ້ນ ເປັນເຂດຢຸດຍິງ ເພື່ອປົກປ້ອງພວກພົນລະເຮືອນທີ່ຕົກຄ້າງຢູ່ໃນນັ້ນທ່ີ່ສະຫະປະຊາຊາດກະປະມານວ່າ ມີຫລາຍຮອດ 1 ແສນຄົນ ຣັຖບານສີລັງກາກ່າວຫາພວກກະບົດວ່າໃຊ້ປະຊາຊົນພົນລະເຮືອນ ເປັນເຄື່ອງກຳບັງ ໃນຂະນະທີ່ພວກກະບົດເສືອທະມິນກ່າວຫາຣັຖບານວ່າທຳການໂຈມຕີອັນທ່ີເອີ້ນວ່າ ເຂດຢຸດຍິງກັນນັ້ນ ຕ່າງຝ່າຍຕ່າງກໍປະຕິເສດວ່າຕົນບໍ່ໄດ້ໂຈມຕີພວກພົນລະເຮືອນ ກອງປະຊຸມວ່າດ້ວຍເຊື້ອຊາດຜິວພັນຂອງສະຫະປະຊາຊາດທ່່ີ່ສະຫະຣັດແລະພັນທະມິດຫລາຍປະເທດບໍ່ເຂົ້າຮ່ວມນຳໄຂຂຶ້ນທ່ີີ່ນະຄອນ Geneva ໃນວັນຈັນມື້ນີ້ທ່າມກາງທ່ີີ່ມີຄວາມຢ້ານກົວກັນວ່າປະທານາທິບໍດີຂອງອິຣ່ານຈະສວາຍໃຊ້ກອງປະຊຸມນີ້ເປັນບ່ອນທຳການໂຈມຕີທາງວາຈາຕໍ່ອີສຣາແອນ ທ່ານພັນກິມູນເລຂາທິການໃຫຍ່ສະຫະປະຊາຊາດໄດ້ສະແດງຄວາມຜິດຫວັງອອກມາທີ່ສະຫະຣັດອະເມຣິກາແລະພວກປະເທດພັນທະມິດທ່ີ່ສຳຄັນຂອງອະເມລິກາພາກັນບໍ່ເຂົ້າຮ່ວມໃນກອງປະຊຸມດັ່ງກ່າວ ຝຣັ່ງຖະແຫລງວ່າຕົນຈະໄປຮ່ວມກອງປະຊຸມນີ້ແຕ່ຈະຍ່າງອອກ ຖ້າທາງອິຣ່ານຫລືປະເທດອື່ນໆຫາກໃຊ້ເວທີກອງປະຊຸມນີ້ເປັນບ່ອນໂຈມຕີຕໍ່ຕ້ານຊາວຢີວ ພວກທ່ີີ່ຕຳໜິຕິຕຽນກ່າວວ່າ ພວກຈັດກອງປະຊຸມນີ້ໄດ້ບ່ອນທຳລາຍກອງປະຊຸມ ໂດຍການຈັດຕາຕະລາງໃຫ້ປະທານາທິບໍດີMahmoud Ahmadinejad ແຫ່ງອິ່ຣ່ານ  ທ່ີ່ໄດ້ຮຽກຮ້ອງໃຫ້ກຳຈັດອີສຣາແອນອອກຈາກແຜນທ່ີໂລກນັ້ນກ່າວຄຳປາໄສໃນມື້ໄຂກອງປະຊຸມ ປະທານາທິບໍດີບາຣັກໂອບາມາແຫ່ງສະຫະຣັດກ່າວວ່າ ທ່ານມອງເຫັນຮ່ອງຮອຍໃນທາງບວກຫລາຍຢ່າງ ກ່ຽວກັບສາຍພົວພັນຂອງສະຫະຣັດກັບ Cuba ແລະ Venezuela ນັ້ນ ທ່ານໂອບາມາກ່າວໃນຕອນອັດກອງປະຊຸມສຸດຍອດທະວີບອະເມຣິກາທ່ີີ່ປະເທດ Trinidad ແລະ Tobago ໃນວັນອາທິດວານນີ້ວ່າມີໂອກາດສຳລັບການໂອ້ລົມສົນທະນາກັນແບບກົງໄປກົງມາກ່ຽວກັບຫລາຍສສິ່ງຫລາຍຢ່າງ ທ່ີ່ຮວມທັງເຣື່ອງປະຊາທິປະໄຕແລະເຣື່ອງສິດທິມະນຸດແຕ່ທ່ານກ່າວຕື່ມວ່າ ການທົດສອບສຳລັບພວກເຮົາທັງໝົດບໍ່ແມ່ນແຕ່ພຽງຄຳເວົ້າຊື່ໆແຕ່ຕ້ອງມີການກະທຳເຊັ່ນກັນ ທ່ານໂອບາມາ ໄດ້ຜ່ອນຜັນການຈຳກັດຮັດແຄບໃນການເດີນທາງແລະດ້ານເສດຖະກິດບາງຢ່າງຕໍ່Cuba ແລະທ່ານກ່າວຕໍ່ໄປວ່າ ການລົງໂທດຂອງສະຫະຣັດຕໍ່ Cuba ມາເປັນເວລາ 47 ປີນັ້ນບໍ່ໄດ້ຜົນ ຫົວໜ້າຄວບຄຸມພລັງນີວເຄລັຍສະຫະປະຊາຊາດກ່າວໃນວັນຈັນມື້ຶ້ນີ້ວ່າມີແຕ່ການໂອ້ລົມສົນທະນາກັນເທ່ົານັ້ນ ທ່ີຈະສາມາດແກ້ໄຂບັນຫາການປະເຊີນໜ້າກັນເຣື່ອງນີວເຄລັຍກັບເກົາຫລີເໜືອໄດ້ ໃນການກ່າວຖະແຫລງຢູ່ທ່ີກຸງປັກກິງທ່ານMohamed Elbaradei ຫົວໜ້າອົງການພລັງປະຣະມະນູສາກົນ ກ່າວວ່າທ່ານຫວັງວ່າກອງປະຊຸມ6 ຝ່າຍຈະໄຂຄືນແລະຄນະກວດກາພລັງປະຣະມະນູສາກົນຈະໄດ້ຮັບອະນຸຍາດໃຫ້ກັບຄືນໄປປະຕິບັດໜ້າທ່ີີ່ຂອງຕົນທ່ີເກົາຫລີເໜືອໄດ້ ເມື່ອຖືກຖາມວ່າອີກດົນປານໃດທາງເກົາຫລີເໜືອຈຶ່ງຈະສາມາດຟື້ນໂຮງງານຜລິດພລັງນີວເຄລັຍຂອງຕົນຄືນໄດ້ນັ້ນທ່ານElbaradei ຕອບວ່າ ອາດໃຊ້ເວລາຫລາຍເດືອນ ທ່ານກ່າວຕື່ມວ່າທ່ານອິງຄວາມເຫັນໄປໃນແງ່ດີຂອງທ່ານໃສ່ຄຳເວົ້າເມື່ອບໍ່ນານມານີ້ຂອງປະທານາທິບໍດີໂອບາມາກັບຂອງປະທານາທິບໍດີ ຣັດເຊັຍທີ່ໄດ້ເນ້ນເຖິງຄວາມສຳຄັນຂອງການສົນທະນາຫາລືແທນການປະເຊີນໜ້າກັນ ຊຶ່ງທັງສອງທ່ານຕ່າງກໍກ່າວວ່າພວກຕົນພ້ອມແລ້ວທີ່ຈະຫາລືກັນເຣື່ອງການຫລຸດຜ່ອນອາວຸດນິວເຄລັຍລົງອີກ